త్వరలో కేంద్ర క్యాబినెట్ విస్తరణ..ఏపీ నుంచి ఆయనేనా.. ?
సాధ్యమైనంత తొందరలో మోడీ తన మంత్రివర్గాన్ని విస్తరిస్తారని అంటున్నారు. ఈ విస్తర‌ణలో దేశంలోని మిగిలిన రాష్ట్రాల విషయం ఎలా ఉన్నా ఏపీకి సంబంధించి మాత్రం కచ్చితంగా ఒకరికి బెర్త్ ఖాయమని అంటున్నారు. ఆ ఒక్కరు ఎవరు అన్నది ఇపుడు అందరిలోనూ చర్చనీయాంశంగా ఉందిట. ఈ మధ్యనే తెలుగుదేశం పార్టీ నుంచి బీజేపీలోకి బిగ్ జంప్ చేసిన సుజనా చౌదరి విపరీతంగా ప్రయత్నం చేస్తున్నట్లుగా చెబుతున్నారు.
ఆయన గతంలో మోడీ క్యాబినెట్లో పనిచేసిన వారు కావడం ప్లస్ పాయింట్. అలాగే టీడీపీ సామాజికవర్గానికి చెందిన వారు మరో ప్లస్ పాయింట్. ఆర్ధికంగా బలమైన నేత కావడం, కోస్తాలో బలమైన కమ్మలను తనవైపునకు తిప్పుకునేందుకు వీలున్న నేత కావడంతో ఆయన్ని కనుక మంత్రిని చేస్తే పార్టీ విస్త‌రణకు ఏమైనా ఉపయోగం ఉంటుందా అన్న కోణంలో కూడా బీజేపీలో చర్చ సాగుతోందట. అయితే పార్టీ ఫిరాయించి వచ్చారన్న మైనస్ పాయింట్ సుజనా చౌదరిని వెంటాడుతోంది. దానికి తోడు గతంలో అవినీతి ఆరోపణలు, కేసులు కూడా మరో మైనస్ పాయింట్ అంటున్నారు.
ఇక బీజేపీలో చేరినా టీడీపీ వాయిస్ వినిపిస్తున్నారన్న విమర్శలు కూడా సుజన మీద ఉన్నాయి. మొత్తం మీద తీసుకుంటే సుజనా చౌదరి కేంద్ర మంత్రి అయ్యేందుకు ఫిఫ్టీ ఫిఫ్టీ చాన్సెస్ ఉన్నాయి. ఇపుడున్న పరిస్థితుల్లో సుజనా కాక మరెవరు అని బీజేపీ అనుకున్నా కూడా ఇంకొకరు లేకపోవడం కూడా ఆయన ఆశలను పెంచేస్తోంది. సుజనా కనుక కేంద్ర మంత్రి అయితే చంద్రబాబు పంట పండినట్లేనని అంటున్నారు. చూడాలి మరి బీజేపీ, టీడీపీ రాజకీయాలు ఏ మలుపు తిరుగుతాయో.
twaralo kendra cabinet vistarana..apy nunchi aayanena.. ?
saadhyamainanta tondaralo mody tana mantrivargaanni vistaristaarani antunnaru. ee vistaramalo desamloni migilina rashtrala vishayam ela unna epeeki sambandhinchi maatram kachitamgaa okariki berth khayamani antunnaru. aa okkaru evaru annadi ipudu andariloonuu charchaneeyaamsamgaa undita. ee madhyane telugudesam party nunchi beejeepeeloki big jump chesina sujana chaudari vipareetamgaa prayatnam chestunnatlugaa chebutunnaru.
aayana gatamlo mody cabinetlo panichesina vaaru kaavadam plus point. alaage tdp saamaajikavargaaniki chendina vaaru maro plus point. aardhikamgaa balamaina netha kaavadam, kostalo balamaina kammalanu tanavaipunaku tippukunenduku veelunna netha kaavadamtho aayanni kanuka mantrini cheste party vistaranaku emaina upayogam untundaa anna konamlo kuudaa beejeepeelo charcha saagutondata. ayithe party firaayinchi vacharanna minus point sujana chaudarini ventaadutondi. daaniki thodu gatamlo avineeti aaropanalu, kesulu kuudaa maro minus point antunnaru.
ika beejeepeelo cherina tdp vais vinipistunnaaranna vimarsalu kuudaa sujana meeda unnaayi. mottam meeda teesukunte sujana chaudari kendra mantri ayyenduku fifty fifty chanses unnaayi. ipudunna paristhitullo sujana kaaka marevaru ani bgfa anukunna kuudaa inkokaru lekapovadam kuudaa aayana aasalanu penchestondi. sujana kanuka kendra mantri ayithe chandrababu panta pandinatlenani antunnaru. chudali mari bgfa, tdp rajakeeyaalu e malupu tirugutayo.